Document ID: 31996D0188

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Φεβρουαρίου 1996 περί τροποποιήσεως για δεύτερη φορά της απόφασης 95/33/ΕΚ για την έγκριση ορισμένων τμημάτων του φινλανδικού προγράμματος για την υλοποίηση των άρθρων 138 έως 140 της πράξης περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (Το κείμενο στη φινλανδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/188/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 138,
Εκτιμώντας:
ότι στις 26 Οκτωβρίου 1994 η Φινλανδία γνωστοποίησε στην Επιτροπή, σύμφωνα με το άρθρο 143 της προαναφερόμενης πράξης, το φινλανδικό πρόγραμμα για την υλοποίηση των άρθρων 138, 139 και 140 σχετικά με τις ενισχύσεις για ορισμένα προϊόντα και δραστηριότητες για την περίοδο από 1995 έως και 1999 7
ότι τμήματα του προγράμματος αυτού, όπως τροποποιήθηκε με επιστολή της 16ης Δεκεμβρίου 1994, εγκρίθηκαν με την απόφαση αριθ. 95/33/ΕΚ της Επιτροπής (1) 7 ότι η απόφαση αυτή τροποποιήθηκε με την απόφαση αριθ. 95/330/ΕΚ (2) 7
ότι, με εξαίρεση το αγελαδινό γάλα και τα γεώμηλα για παραγωγή αμύλου, το τμήμα του προγράμματος, στο οποίο προβλέπεται χορήγηση ενίσχυσης σε συνάρτηση με τις παραγόμενες ποσότητες, έγινε δεκτό υπό τον όρο ότι μετά από το πρώτο έτος οι ενισχύσεις θα μετατρέπονταν, με τη χρήση των κατάλληλων συντελεστών μετατροπής, σε πληρωμές βάσει της έκτασης ή του αριθμού των ζώων, ανεξάρτητα από ποσότητες 7 ότι με την απόφαση αριθ. 96/18/ΕΚ της Επιτροπής (3) καθορίστηκαν οι εν λόγω συντελεστές μετατροπής, για όλα τα προϊόντα, για τα οποία αυτό προβλεπόταν από την απόφαση 95/33/ΕΚ, συμπεριλαμβανομένων των ζαχαροτεύτλων 7
ότι στις 21 Δεκεμβρίου 1995 η Φινλανδία ζήτησε από την Επιτροπή να επανεξετάσει, όσον αφορά τα ζαχαρότευτλα, την πολιτική της σχετικά με τη χορήγηση ενίσχυσης βασιζόμενης στις παραγόμενες ποσότητες 7 ότι η Επιτροπή διενήργησε την εν λόγω επανεξέταση 7 ότι η Επιτροπή συμπέρανε ότι, επειδή οι διατάξεις της κοινής οργάνωσης αγοράς για τη ζάχαρη διατηρούν την παραγωγή υπό έλεγχο, η ενίσχυση που χορηγείται κατ' αυτόν τον τρόπο μπορεί να θεωρηθεί κατάλληλη, όπως απαιτείται από το άρθρο 138 παράγραφος 1 της προαναφερόμενης πράξης 7
ότι στις 16 Νοεμβρίου 1995 η Φινλανδία ζήτησε να αυξηθεί η ποσότητα γεωμήλων για παραγωγή αμύλου που αναφέρεται στο άρθρο 2 παράγραφος 1 της απόφασης 95/33/ΕΚ, ώστε να αντανακλά την ποσόστωση παραγωγής που έχει χορηγηθεί στη Φινλανδία με τον κανονισμό (ΕΚ) αριθ. 1868/94 του Συμβουλίου της 27ης Ιουλίου 1994 για την καθιέρωση καθεστώτος ποσοστώσεων για την παραγωγή αμύλου γεωμήλων (4), όπως τροποποιήθηκε τελευταία από τον κανονισμό (ΕΚ) αριθ. 1863/95 (5) 7 ότι το αίτημα είναι σύμφωνο με την εξέλιξη αυτή της κοινής γεωργικής πολιτικής και η αποδοχή του θα συνέβαλε στη μεγαλύτερη συνοχή μεταξύ των διαφόρων μέτρων που εφαρμόζονται στον τομέα του αμύλου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση αριθ. 95/33/ΕΚ τροποποιείται ως εξής:
1. Στο άρθρο 2 παράγραφος 1, η πρώτη περίπτωση αντικαθίσταται από το ακόλουθο κείμενο:
«- γεώμηλα για παραγωγή αμύλου: εθνικό σύνολο 273 750 τόνοι ετησίως, αλλά σε καμία περίπτωση περισσότεροι από 54 750 τόνοι αμύλου.».
2. Στο παράρτημα Ι η ενότητα «Ενίσχυση βάσει της παραγωγής» αντικαθίσταται από το ακόλουθο κείμενο:
ΘΕΣΗ ΠΗΝΑΚΑ
3. Στο παράρτημα ΙΙ η προτελευταία γραμμή διαγράφεται.
Άρθρο 2
Η παρούσα απόφαση απευθύνεται στη Δημοκρατία της Φινλανδίας.
Βρυξέλλες, 20 Φεβρουαρίου 1996.

Labels: 18
15
19
6